ธนารักษ์รีดรายได้ปีนี้แตะหมื่นล้าน
ธนารักษ์ตั้งเป้ารายได้ปีนี้ เพิ่มแตะ 1 หมื่นล้าน หลังปรับเกณฑ์ค่าใหม่ คิดตามส่วนแบ่งรายได้
24 ก.พ. 2560

ธนารักษ์ตั้งเป้ารายได้ปีนี้ เพิ่มแตะ 1 หมื่นล้าน หลังปรับเกณฑ์ค่าใหม่ คิดตามส่วนแบ่งรายได้
นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า การเก็บรายได้ของกรมธนารักษ์ปีนี้จะได้เพิ่มขึ้นเป็นประมาณ 1 หมื่นล้านบาท จากปีงบ ประมาณ 2559 ที่เก็บได้ 8,000 ล้านบาท หลังจากกรมธนารักษ์ปรับเกณฑ์การคิดค่าเช่าตามส่วนแบ่งรายได้ ซึ่งจะใช้กับการทำสัญญาเช่าที่ราชพัสดุใหม่ของกรมธนารักษ์ทั้งหมด ขณะนี้มีทั้งการเช่าที่ราชพัสดุของบริษัท ท่าอากาศยานไทย (ทอท.) การไฟฟ้าฝ่ายผลิตแห่งประเทศไทย (กฟผ.) บริษัท ไทยออยล์ และบริษัท บางจาก ที่อยู่ระหว่างการเจรจาคิดค่าเช่าแบบใหม่
สำหรับ ทอท.ได้เจรจาเบื้องต้นไปแล้วว่าจะคิดค่าเช่าแบ่งเป็น 2 ส่วน คือ พื้นที่ที่ใช้ในการบิน คิดค่าเช่าแบบแบ่งส่วนรายได้ที่ 5% ซึ่ง ทอท.เห็นด้วย เพราะได้คิดต้นทุนดังกล่าวกับประชาชน และสายการบินที่มาใช้พื้นที่แล้ว ส่วนพื้นที่เชิงพาณิชย์ กรมกำหนดว่าจะคิดแบบแบ่งส่วนรายได้ 3-5% ซึ่งจะคิดกับ ทอท. 3% โดยได้ให้ ทอท.ไปแบ่งพื้นที้ดังกล่าวให้ชัดเจนเพื่อคิดคำนวณค่าเช่า และกลับมาเจรจากับกรมธนารักษ์อีกครั้งหนึ่ง
อย่างไรก็ตาม การคิดค่าเช่าแบบแบ่งส่วนรายได้ จะยังไม่ใช้กับห้องแถวของกรมธนารักษ์